cyanic-selkie/wikianc huggingface dataset:
การออกกำลังกาย
อวัยวะอื่น ๆ
มีหลักฐานว่าการออกกำลังกายแบบหนัก (90-95% ของ VO2 max) จะทำให้หัวใจโตมากกว่าออกกำลังกายแบบปานกลาง (40-70% ของ VO2 max) แต่ก็ยังไม่รู้ว่านี่มีผลต่อความเจ็บป่วยหรือการตายหรือไม่ การออกกำลังกายทั้งแบบแอโรบิกและอะแนโรบิกล้วนเพิ่มประสิทธิภาพทางกลศาสตร์ของหัวใจโดยเพิ่มปริมาตรหัวใจ (การออกกำลังกายแบบแอโรบิก) หรือเพิ่มความหนาของกล้ามเนื้อหัวใจ (การฝึกโดยใช้น้ำหนัก) หัวใจห้องล่างที่โตขึ้น (ventricular hypertrophy) เพราะผนังที่หนาขึ้น โดยทั่วไปมีประโยชน์ถ้าเป็นการตอบสนองต่อการออกกำลังกาย
นโยบายสาธารณสุข
มักมีการรณรงค์เพื่อเพิ่มการออกกำลังกายของประชาชน แต่งานทบทวนวรรณกรรมแบบคอเคลน ค.ศ. 2015 ก็ไม่พบหลักฐานว่ามีประโยชน์ แม้หลักฐานที่ตรวจจะมีคุณภาพไม่ดี
ถึงกระนั้น ก็มีหลักฐานบ้างว่า การรณรงค์ในโรงเรียนให้ออกกำลังกายทำให้เด็กเพิ่มกิจกรรมและมีสมรรถภาพทางกายที่ดีขึ้น ส่วนงานทบทวนวรรณกรรมแบบคอเคลน ค.ศ. 2011 พบหลักฐานบ้างว่า โปรแกรมออกกำลังกายบางอย่าง เช่นที่เกี่ยวกับท่าเดิน การทรงร่างกาย การทำงานประสานกันของร่างกาย และงานที่มีจุดหมายโดยเฉพาะ ๆ อาจปรับปรุงการทรงดุลของร่างกายในผู้ใหญ่สูงอายุ อนึ่ง หลังจากให้ฝึกโดยใช้น้ำหนักแบบค่อย ๆ เป็นค่อย ๆ ไป ผู้สูงอายุยังมีประสิทธิภาพทางกายที่ดีขึ้น งานสำรวจการรักษาสั้น ๆ ที่โปรโหมตการออกกำลังกายพบว่า การรักษามีประโยชน์ดีเทียบกับค่าใช้จ่าย แต่ก็ต่าง ๆ กันในงานศึกษาต่าง ๆ
วิธีการทางสิ่งแวดล้อมก็ดูมีอนาคต เช่น การมีป้ายสนับสนุนให้ใช้บันได รวมทั้งการรณรงค์ในชุมชน โดยอาจช่วยให้เพิ่มออกกำลังกาย ยกตัวอย่างเช่น กรุงโบโกตาแห่งประเทศโคลอมเบียปิดถนนเป็นระยะ 113 กม. วันอาทิตย์และวันหยุดเพื่อให้ประชาชนออกกำลังกายได้ง่ายขึ้น การสร้างเขตคนเดินเท้าเช่นนี้สามารถใช้เป็นส่วนในการต่อต้านโรคเรื้อรังและให้ธำรงดัชนีมวลกายที่ถูกสุขภาพ
เพื่อระบุว่า นโยบายสาธารณสุขเช่นไรมีประสิทธิภาพ มีงานทบทวนวรรณกรรมแบบคอเคลนงานหนึ่งที่อยู่ในระยะเตรียมทำในปี 2015
การออกกำลังกายระบุว่า ลดค่าใช้จ่ายด้านการรักษาพยาบาล เพิ่มอัตราการไปทำงาน และเพิ่มความอุทิศการทำงานของหญิง แม้จะเป็นห่วงบ้างว่า อาจทำให้ประสบกับมลภาวะทางอากาศมากขึ้น โดยเฉพาะเมื่อออกกำลังกายใกล้ทางเดินของรถ
เด็กจะเลียนแบบพฤติกรรมการออกกำลังกายของพ่อแม่ พ่อแม่จึงสามารถโปรโหมตให้เด็กออกกำลังกายและจำกัดเวลาที่ให้กับอุปกรณ์มีจอต่าง ๆ
เด็กน้ำหนักเกินที่ออกกำลังกายจะลดไขมันร่างกายและเพิ่มสมรรถภาพทางหัวใจร่วมหลอดเลือดได้ดีกว่า ตามศูนย์ควบคุมและป้องกันโรคสหรัฐ (CDC) เด็กและวัยรุ่นควรออกกำลังกาย 60 นาทีต่อวันหรือยิ่งกว่านั้น การให้ออกกำลังกายในโรงเรียนและการสร้างสิ่งแวดล้อมเพื่อให้มีพฤติกรรมที่ทำให้สุขภาพดีเป็นเรื่องจำเป็น
หน่วยการศึกษาและวัฒนธรรม (DG EAC) ของคณะกรรมาธิการยุโรป มีโปรแกรมและงบประมาณอุทิศให้โปรโหมตการออกกำลังกายเพื่อเสริมสุขภาพ (HEPA) โดยเป็นส่วนของโปรแกรม Horizon 2020 และ Erasmus+ เพราะงานวิจัยแสดงว่าคนยุโรปออกกำลังกายไม่พอ มีการให้เงินทุนเพื่อเพิ่มการร่วมมือประสานงานกันระหว่างผู้ทำการในเรื่องนี้ทั้งทั่วสหภาพยุโรปและทั่วโลก DG EAC ยังตีพิมพ์การสำรวจเรื่องกีฬาและการออกกำลังกายเป็นระยะ ๆ
แนวโน้มการออกกำลังกาย
โลกมีแนวโน้มในการเปลี่ยนไปทำงานที่ต้องออกแรงน้อยกว่า ประกอบกับการขนส่งที่อาศัยเครื่องยนต์ การใช้สิ่งอำนวยความสะดวกประหยัดแรงงานในบ้าน และการมีกิจกรรมพักผ่อนหย่อนใจที่ลดลง แต่การเปลี่ยนพฤติกรรม/วิถีชีวิตก็สามารถแก้ปัญหาเช่นนี้ได้
งานวิจัย ค.ศ. 2015 ชี้ว่า การประกอบใช้สติกับการออกกำลังกายช่วยเพิ่มให้ติดตามออกกำลังกาย เพิ่มความมั่นใจว่าจะทำได้สำเร็จ และยังมีผลดีต่อทั้งทางกายและทางใจ
ความแตกต่างทางสังคมและวัฒนธรรม
การออกกำลังกายแตกต่างกันในทุกประเทศ และแรงจูงใจให้ทำก็ต่างกันด้วย ในบางประเทศ การออกกำลังกายมักทำกลางแจ้ง แต่ในบางประเทศก็เป็นการออกกำลังกายในร่ม อาจทำเพื่อความสนุก/ความสุขส่วนตัว สุขภาพและความเป็นอยู่ที่ดี เพื่อสังสรรค์ทางสังคม เพื่อแข่งขันหรือเพื่อฝึกเป็นต้น ความแตกต่างเช่นนี้อาจเป็นเพราะเขตภูมิภาค ความนิยมของสังคม เป็นต้น
ในประเทศโคลอมเบีย ประชาชนให้ความสำคัญและสรรเสริญสิ่งแวดล้อมในประเทศ ในกรณีหลาย ๆ กรณี อาจมีกิจกรรมการแจ้งเพื่อสังสรรค์และมีความสุขกับธรรมชาติและชุมชนของตน กรุงโบโกตาปิดถนนยาว 113 กม. ทุก ๆ วันอาทิตย์เพื่อให้นักปั่นจักรยาน นักวิ่ง นักโรลเลอร์เบลด นักสเกตบอร์ด และอื่น ๆ ได้ออกกำลังและเพลิดเพลินกับสิ่งแวดล้อม
ประเทศสวีเดนได้เริ่มพัฒนายิมกลางแจ้งที่เรียกว่า utegym ซึ่งฟรีต่อสาธารณชนและบ่อยครั้งอยู่ในสิ่งแวดล้อมที่งดงามประกอบด้วยทัศนียภาพ ประชาชนสามารถว่ายน้ำในแม่น้ำ ล่องเรือ วิ่งผ่านป่าเพื่อดำรงสุขภาพที่ดีและเพลิดเพลินกับธรรมชาติรอบ ๆ ตัว ซึ่งเป็นไปได้เป็นพิเศษในประเทศก็เพราะเขตภูมิภาค
การออกกำลังในประเทศจีน โดยเฉพาะในชุมชนผู้สูงอายุ มักจะมีรากฐานทางสังคม ตอนเช้า สวนสาธารณะจะจัดการเต้นรำ ซึ่งอาจรวมแบบละติน แบบบอลล์รูม แทงโก้ หรือแม้แต่จิตเตอร์บัก การเต้นรำในที่สาธารณะทำให้สามารถมีกิจกรรมร่วมกับบุคคลที่ปกติไม่มีกิจร่วมกัน ทำให้ได้ประโยชน์ทั้งทางสุขภาพและทางสังคม
ความแตกต่างทางสังคม วัฒนธรรม และเขตภูมิภาค เป็นเหตุให้ผู้คนมีแรงจูงใจและวิธีการออกกำลังกายที่ต่างกัน การออกกำลังกายสามารถปรับปรุงสุขภาพและความเป็นอยู่ที่ดี, ช่วยเพิ่มความผูกพันของชุมชน และการเห็นคุณค่าของธรรมชาติ
อาหารและการฟื้นตัว
การได้อาหารที่สมควรเป็นเรื่องสำคัญต่อสุขภาพเท่า ๆ กับการออกกำลังกาย เมื่อออกกำลังกาย ก็ยิ่งสำคัญที่จะทานอาหารที่ดีเพื่อให้ร่างกายได้อัตราส่วนสารอาหารหลัก ๆ ที่ถูกต้องโดยได้สารอาหารรองอย่างพอเพียงอีกด้วย เพื่อช่วยให้ร่างกายฟื้นสภาพจากการออกกำลังกายอย่างหนัก
ประวัติชาวตะวันตก
ประโยชน์ของการออกกำลังกายรู้กันมาตั้งแต่สมัยโบราณแล้ว ในปี 65 ก่อนคริสต์ศักราช นักการเมืองและทนายชาวโรมันคือ ซิเซโร ได้กล่าวไว้ว่า "เป็นการออกกำลังกายที่ช่วยค้ำจุนจิตใจ รักษาใจให้กระปี้กระเป่า" ในช่วงต้นสมัยกลาง กลุ่มชนเจอร์แมนิกในยุโรปเหนือได้ให้ความสำคัญในฐานะช่วยให้รอดชีวิตได้
ในช่วงคริสต์ศตวรรษที่ 19 การออกกำลังก็ถือว่ามีประโยชน์ หลัง ค.ศ. 1860 มหาวิทยาลัยออกซฟอร์ดได้ตั้งโรงยิมและสร้างโปรแกรมฝึกนายทหาร 12 คน ซึ่งภายหลังนำมาใช้ฝึกทหารบกอังกฤษ
มีขบวนการออกกำลังกายซึ่งมีสมาชิกเป็นจำนวนมากเมื่อต้นคริสต์ทศตวรรษที่ 20 ขบวนการแรกและสำคัญสุดในสหราชอาณาจักรก็คือ Women's League of Health and Beauty (ตั้งโดย Mary Bagot Stack) ซึ่งมีสมาชิกถึง 166,000 คนใน ค.ศ. 1937
ต่อมาทีมนักวิชาการที่นำโดยนักวิทยาการระบาดชาวสก็อตคือ นพ. เจอร์รี่ มอร์ริส ได้พบหลักฐานความสัมพันธ์ระหว่างสุขภาพกายกับการออกกำลังกายใน ค.ศ. 1949 เพิ่มขึ้นแล้วจึงตีพิมพ์รายงานในปี 1953 คือหมอได้สังเกตว่า ชายในชนชั้นทางสังคมและอาชีพคล้าย ๆ กัน (เช่น กระเป๋าเก็บเงินรถโดยสารประจำทาง และคนขับ) กลับมีอัตรากล้ามเนื้อหัวใจตายเหตุขาดเลือดต่าง ๆ กันที่ขึ้นอยู่กับการออกกำลังกาย เพราะการขับรถเป็นอาชีพที่นั่งอยู่กับที่ จึงมีอัตราการเกิดโรคหัวใจที่สูงกว่า ส่วนกระเป๋าเก็บเงินต้องเคลื่อนตัวอยู่ตลอด จึงมีอัตราการเกิดโรคหัวใจน้อยกว่า
ในสัตว์อื่น ๆ
งานศึกษาในสัตว์ชี้ว่า การออกกำลังกายอาจปรับได้มากกว่าการเปลี่ยนอาหารเพื่อรักษาดุลการใช้พลังงาน
ลูกหนูที่มีล้อวิ่งจะออกกำลังกายเองแล้วเพิ่มแนวโน้มในการวิ่งเมื่อโตแล้ว การเลือกผสมพันธุ์หนูพบว่า มีบทบาททางกรรมพันธุ์ที่สำคัญในระดับการออกกำลังกายเอง โดยหนูพันธุ์ที่วิ่งมากมีสมรรถภาพการใช้ออกซิเจน (VO2 max) ที่ดีกว่า , มีกำเนิดประสาทในฮิปโปแคมปัสที่ดีกว่า และมีสัณฐานกล้ามเนื้อโครงร่างที่ดีกว่า
แต่ผลการออกกำลังกายดูเหมือนจะต่าง ๆ กันในสปีชีส์ที่ไม่ใช่สัตว์เลี้ยงลูกด้วยนม เช่น การฝึกให้ปลาแซลมอนออกกำลังกายเพิ่มความอดทนได้เพียงแค่เล็กน้อย แต่การบังคับลูกปลา Seriola lalandi (yellowtail amberjack) และ Oncorhynchus mykiss (rainbow trout) ให้ว่ายน้ำ ทำให้โตเร็วขึ้นและเปลี่ยนสัณฐานกล้ามเนื้อให้เหมาะกับการว่ายน้ำเป็นเวลานาน ๆ จระเข้ จระเข้ตีนเป็ด และเป็ดจะมีสมรรถภาพการใช้ออกซิเจนได้ดีขึ้นหลังให้ฝึกออกกำลังกาย งานศึกษากิ้งก่าโดยมากไม่พบผลฝึกให้คงทน แม้จะมีงานหนึ่งรายงานว่าพบผล ในกิ่งก่า การวิ่งเร็วไม่มีผลต่อสมรรถภาพการออกกำลังในระดับสูงสุด และกล้ามเนื้อได้เกิดเสียหายหลังจากถูกบังคับให้วิ่งสายพานในช่วงหลายอาทิตย์
ประเทศไทยใน พ.ศ. 2522
เหตุการณ์ที่เกิดขึ้นใน พ.ศ. 2522 (ค.ศ. 1979) ในประเทศไทย เป็นปีที่ 198 แห่งกรุงรัตนโกสินทร์ และเป็นปีที่ 34 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ซิสเตมา
ซิสเตมา (Система, Systema) เป็นศิลปะการป้องกันตัวของรัสเซีย ซึ่งมีทั้งการโจมตีด้วยฝ่ามือ ตะขอ หรือมีด แต่โดยส่วนมากแล้วจะเน้นไปในทางการโจมตีด้วยมือเปล่า ในการฝึกฝนจะเน้นหลักการควบคุมร่างกายทั้งหกส่วน (ข้อศอก, คอ, หัวเข่า, เอว, ข้อเท้าและไหล่) โดยการลงแรงเข้าโจมตีจุดสำคัญ มุ่งล้มผู้ต่อสู้โดยการโจมตีเพียงไม่กี่ครั้ง จัดเป็นศิลปะการต่อสู้ที่มีกระบวนท่าที่งดงามและอันตรายที่สุดแขนงหนึ่ง
ซิสเตมามักจะถูกรู้จักในฐานะที่เคยเป็นศิลปะการป้องกันตัวในหน่วยรบพิเศษ สเป็ทส์นัซ (Spetsnaz) ของสหภาพโซเวียต ซึ่งซิสเตมาเริ่มเป็นที่รู้จักภายหลังจากการล่มสลายของสหภาพโซเวียตมาแล้วระยะหนึ่ง แต่ก็ยังไม่เป็นที่แพร่หลายนักเนื่องด้วยมีผู้เป็นศิลปะการป้องกันตัวประเภทนี้อยู่ไม่มาก
ดีปสเกล
บริษัท ดีปสเกล (DeepScale, Inc.) เป็นบริษัทเทคโนโลยีสัญชาติอเมริกันซึ่งมีสำนักงานใหญ่อยู่ที่เมาน์เทนวิว แคลิฟอร์เนีย ซึ่งพัฒนาเทคโนโลยีระบบการรับรู้สำหรับยานยนต์อัตโนมัติ ในวันที่ 1 ตุลาคม พ.ศ. 2562 บริษัทถูกเทสลาซื้อกิจการ
ประวัติ
ดีปสเกลก่อตั้งขึ้นในเดือนกันยายน พ.ศ. 2558 โดย Forrest Iandola และ Kurt Keutzer ในปี พ.ศ. 2561 DeepScale ระดมทุนระดับ Series A ได้ 15 ล้านเหรียญสหรัฐ ในปี 2561 บริษัทได้ประกาศความร่วมมือเชิงกลยุทธ์กับซัพพลายเออร์ยานยนต์รวมถึง Visteon และ Hella Aglaia Mobile Vision GmbH เมื่อวันที่ 1 ตุลาคม พ.ศ. 2562 บริษัทเทสลาซึ่งทำงานเกี่ยวกับเทคโนโลยีรถยนต์ขับเคลื่อนอัตโนมัติได้เข้าซื้อกิจการ
ยูฟ่าเนชันส์ลีก ฤดูกาล 2024–25
ยูฟ่าเนชันส์ลีก ฤดูกาล 2024–25 (2024–25 UEFA Nations League) เป็นการแข่งขันฤดูกาลที่ 4 ของยูฟ่าเนชันส์ลีก ซึ่งเป็นการแข่งขันฟุตบอลระดับนานาชาติที่เกี่ยวข้องกับทีมชาติประเภททีมชายของ 55 ชาติสมาชิกสมาคมของยูฟ่า การแข่งขันจะจัดขึ้นตั้งแต่เดือนกันยายนถึงพฤศจิกายน ค.ศ. 2024 (ช่วงลีก), มีนาคม ค.ศ. 2025 (ลีก A รอบรองชนะเลิศ และเพลย์ออฟเลื่อนชั้น/ตกชั้น) และมิถุนายน ค.ศ. 2025 (รอบชิงชนะเลิศเนชันส์ลีก)
กำหนดการ
ด้านล่างนี้คือตารางการแข่งขันยูฟ่าเนชั่นส์ลีก ฤดูกาล 2024–25
พาวเวอร์เลส (เพลง)
มิวสิกวิดีโอ
เชสเตอร์ เบนนิงตัน ได้ยืนยันในการสัมภาษณ์ว่าจะมีการถ่ายทำมิวสิกวิดีโอสำหรับเพลง "พาวเวอร์เลส" มิวสิกฟอร์รีลีฟ ได้ออกเผยแพร่วิดีโอสำหรับเพลงนี้ในวันที่ 27 พฤศจิกายน พ.ศ. 2555 วิดีโอมีความยาว 2 นาที ประกอบด้วยการแสดงดนตรีของวง และภาพตัวอย่างจากภาพยนตร์ Abraham Lincoln: Vampire Hunter
อาสนวิหารดีฌง
อาสนวิหารดีฌง (Cathédrale de Dijon) หรือ อาสนวิหารนักบุญเบนีญแห่งดีฌง (Cathédrale Saint-Bénigne de Dijon) เป็นอาสนวิหารโรมันคาทอลิกประจำอัครมุขมณฑลดีฌง ตั้งอยู่ที่เมืองดีฌง จังหวัดโกต-ดอร์ ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญเบนีญแห่งดีฌง โดยในสมัยแรกราวคริสต์ศตวรรษที่ 6 มีสถานะเป็นเพียงโบสถ์แห่งนักบุญเบนีญ และต่อมาในปี ค.ศ. 1731 ในช่วงปฏิวัติฝรั่งเศสได้เป็นที่ตั้งของมุขมณฑลดีฌง และภายหลังได้ปรับยกสถานะเป็นอัครมุขมณฑลดีฌงในปี ค.ศ. 2002
หลังคาอาสนวิหารที่เห็นในปัจจุบัน เป็นหลังคากระเบื้องเคลือบสลับสีแบบบูร์กอญ อาสนวิหารแห่งนี้ยังเป็นที่ฝังศพของฟิลิปที่ 3 ดยุกแห่งเบอร์กันดี อีกด้วย
ฟุตบอลทีมชาติสเปนรุ่นอายุไม่เกิน 23 ปี
ผู้เล่นที่ลงเล่นสูงสุด
หมายเหตุ: สโมสร หมายถึงเป็นตัวแทนของสโมสรอย่างถาวรในช่วงที่ลงเล่นทีมชาติสเปนรุ่นอายุต่ำกว่า 23 ปี
ผู้ทำประตูสูงสุด
หมายเหตุ: สโมสร หมายถึงเป็นตัวแทนของสโมสรอย่างถาวรในช่วงที่ลงเล่นทีมชาติสเปนรุ่นอายุต่ำกว่า 23 ปี
ฟุตบอลชิงแชมป์แห่งชาติยุโรป รุ่นอายุไม่เกิน 23 ปี (ชาเลนจ์คัพ)
เป็นการแข่งขันแบบเดียวกับชิงแชมป์เข็มขัดมวย ผู้ถือครองแชมป์ฝ่ายตรงข้ามจะได้รับการสุ่มเลือกทีมที่จะแข่งขันด้วยเพื่อชิงแชมป์สมัยถัดมา
ประเทศไทยใน พ.ศ. 2523
เหตุการณ์ที่เกิดขึ้นใน พ.ศ. 2523 (ค.ศ. 1980) ในประเทศไทย เป็นปีที่ 199 แห่งกรุงรัตนโกสินทร์ และเป็นปีที่ 35 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
แผนร้ายเกมรัก
แผนร้ายเกมรัก (, ยังเป็นที่รู้จัก King of Ambition) เป็นละครโทรทัศน์ของเกาหลีใต้ในปี 2013 เริ่มตอนแรกในวันที่ 14 มกราคม พ.ศ. 2556 ทุกวันจันทร์และวันอังคาร มีทั้งหมด 24 ตอน เวลา 20.55 น. (เวลาในเกาหลี)
เนื้อเรื่องย่อ
จูดาเฮ (รับบทโดย ซู เอ) และ ฮาริว (รับบทโดย คว็อน ซัง อู) ฮาริวเปรียบเหมือนพี่ชายของเธอตั้งแต่ตอนเป็นเด็ก หลังจาก แม่ของดาเฮ แต่งงานใหม่ เธอได้มารับตัวดาเฮไปอยู่ด้วยกัน ทำให้ ดาเฮ และฮาริวต้องจากกัน เวลาผ่านไป 7 ปี เมื่อ ฮาริวช่วยรุ่นน้องคนสนิทมาทวงนี้ที่บ้านหลังหนึ่ง และได้เจอกับดาเฮ ที่นั่งเฝ้าศพแม่ตัวเองที่บ้านเก่า ๆ หลังนั้น จนเป็นลมไป ฮาริวจึงพาดาเฮไปโรงพยาบาล และจัดการเรื่องงานศพแม่ให้ดาเฮ และพาดาเฮกลับมาอยู่ด้วยกันที่คอกม้า แต่แล้ว พ่อเลี้ยงของดาเฮก็ยังตามมาราวี ดาเฮตกใจและกลัว จึงพลาดเอามีดแทงพ่อเลี้ยงจนตาย ฮาริวจึงนำศพพ่อเลี้ยงไปฝังอำพรางอยู่บนภูเขา และบอกให้ดาเฮลืมเรื่องนี้ซะ และไปเริ่มชีวิตใหม่ที่โซลด้วยกัน
ฮาริวทำงานทุกอย่างเพื่อส่ง ดาเฮเรียนจนจบ ทั้งคู่ใช้ชีวิตอยู่ด้วยกันจนมีลูกสาวด้วยกัน ชื่อ อึนบยอล ดาเฮหางานทำเพื่อแบ่งเบาภาระ และได้พบกับ เบคโดฮุน (รับบทโดย ยุนโฮ) ดาเฮได้ทำงานที่ เบคฮัก กรุ๊ป และยิ่งรู้ว่า โดฮุนคือลูกชายเจ้าของบริษัท ทำให้ดาเฮเกิดความโลภขึ้นมา ดาเฮพยายามสร้างสถานการณ์จนโดฮุนตกหลุมรักเธอ แต่เบคโดกยอง พี่สาวของโดฮุนรู้เข้า และพยายามขัดขวางความสัมพันธ์ของทั้งคู่ โดฮุนประสบอุบัติเหตุจนขาหัก เธอจึงส่งโดฮุนไปเรียนต่อที่อเมริกา เพื่อจะได้อยู่ห่าง ๆ กับดาเฮที่คอยจะจับโดฮุน แต่หารู้ไม่ ว่าดาเฮแอบหนีตาม โดฮุนไปอเมริกา จากการออดอ้อนฮาริวที่จะต้องทำงานหาเงินสายเลือดแทบกระเด็น และต้องดูแลลูกสาวอีกด้วย ฮาริวละลูกเฝ้ารอการกลับมาของดาเฮทุกวัน 2 ปีผ่านไป ดาเฮ กับ โดฮุน เรียนจบ ทั้งคู่ตัดสินใจที่แต่งงานกัน ดาเฮยอมกลายเป็นคนเลว เมื่อ ฮาริว ทั้งเสียใจและช็อกกับเหตุการณ์ที่เกิดขึ้น เมื่อทุกอย่างถึงทางตัน ฮาริวตัดสินใจแก้แค้น ดาเฮ โดยเข้าทาง เบคโดคยอง พี่สาวของโดฮุน
เอฟเอคัพ รอบชิงชนะเลิศ 2023
เอฟเอคัพ รอบชิงชนะเลิศ ปี 2023 เป็นรอบชิงชนะเลิศของเอฟเอคัพ ฤดูกาล 2022–23, ครั้งที่ 142 ของทัวร์นาเมนต์ฟุตบอลที่เก่าแก่ที่สุดในโลก, สมาคมฟุตบอล ชาลเลนจ์ คัพ. ซึ่งจะลงเล่นที่ สนามกีฬาเวมบลีย์ ในกรุงลอนดอน, ประเทศอังกฤษ, ในวันที่ 3 มิถุนายน ค.ศ. 2023 ระหว่าง แมนเชสเตอร์ซิตี และ แมนเชสเตอร์ยูไนเต็ด เป็นครั้งแรกของ แมนเชสเตอร์ดาร์บี ในนัดชิงชนะเลิศฟุตบอลถ้วย
แมนเชสเตอร์ซิตีชนะนัดนี้ 2–1 ส่งผลให้เป็นแชมป์เอฟเอคัพของพวกเขาเป็นสมัยที่เจ็ดและเป็นดับเบิลแชมป์ในครั้งที่สอง. อิลไค กึนโดอัน ทำลายสถิติสำหรับประตูที่เร็วที่สุดในเอฟเอคัพ นัดชิงชนะเลิศ, ทำประตูได้ในเวลาเพียง 12 วินาที.
เส้นทางสู่นัดชิงชนะเลิศ
ในฐานะสโมสรจากพรีเมียร์ลีก ทั้งแมนเชสเตอร์ซิตีและแมนเชสเตอร์ยูไนเต็ดเข้าสู่การแข่งขันในรอบที่สาม. ซิตีเริ่มต้นกับชัยชนะในบ้าน 4–0 เหนือ คู่ชิงชนะเลิศปี ค.ศ. 2022 เชลซี ที่ สนามกีฬาซิตีออฟแมนเชสเตอร์, ในขณะที่ยูไนเต็ดชนะ เอฟเวอร์ตัน 3–1 ที่โอลด์แทรฟฟอร์ด. ในรอบที่สี่, ซิตีอีกครั้งได้เล่นที่บ้าน, โดยพวกเขาเอาชนะอาร์เซนอล ผู้ที่ชนะเลิศเอฟเอคัพ 14 สมัยไปได้ 1–0. ยูไนเต็ดยังต้องเจอกับการลงเล่นในบ้านอีกครั้งในรอบที่สี่, คว้าชัยชนะไปได้อีก 3–1 เหนือ เรดิง. พวกเขาเก็บชัยชนะในบ้านได้อีก 3–1 ในรอบที่ห้า, เวลานี้พบกับ เวสต์แฮมยูไนเต็ด, ในขณะที่ซิตีชนะ บริสตอลซิตี 3–0 ที่ สนามกีฬาแอชตันเกต.
ในแมตช์รอบก่อนรองชนะเลิศ, แมนเชสเตอร์ซิตีกลับคืนสู่สนามกีฬาซิตีออฟแมนเชสเตอร์, ซึ่งพวกเขาบันทึกเก็บชัยชนะ 6–0 เหนือ เบิร์นลีย์, ในขณะที่ยูไนเต็ดชนะ 3–1 ที่โอลด์แทรฟฟอร์ด เป็นเกมที่สี่ติดต่อกันแล้ว, ฟูลัม ครั้งนี้เป็นทีมที่ตกเป็นฝ่ายตั้งรับ. รอบรองชนะเลิศ ทั้งสองทีมลงเล่นที่ สนามกีฬาเวมบลีย์, กับซิตีเผชิญหน้ากับ เชฟฟีลด์ยูไนเต็ด ในวันที่ 22 เมษายน และ ยูไนเต็ดจะพบกับ ไบรตันแอนด์โฮฟอัลเบียน ในวันถัดไป. ซิตีชนะของพวกเขาไปได้ 3–0, ขณะที่ยูไนเต็ดและไบรท์ตันลงเล่นด้วยการเสมอกันไปแบบไร้สกอร์หลังจาก ช่วงต่อเวลาพิเศษ ที่ต้องมีการตัดสินกันด้วยการดวลลูกโทษ; ยูไนเต็ดชนะการยิงลูกโทษไป 7–6.
ตำนานรักตระกูลน้ำหอม
ตำนานรักตระกูลน้ำหอม (อังกฤษ: Legend of Fragrance, ภาษา พินอิน: Huó sè shēng xiāng) เป็นซีรีส์พีเรียดจีน ออกอากาศในปี 2015 ทางช่อง Hunan TV นำแสดงโดย หลี่ อี้เฟิง (Li YiFeng), ถัง เยียน (Tiffany Tang), เฉิน เหว่ยถิง (William Chan), ชู ช่าง (Shu Chang) ซีรีส์ทำเรทติ้งเฉลี่ยระหว่างออกอากาศได้สูงถึง 1.89% (CSM50) จัดเป็นซีรีส์ฮิตอีกเรื่องของจีน และมีการนำเข้ามาฉายในประเทศไทย
เรื่องย่อ
เรื่องราวความรักความแค้นในอดีตของ 3 ตระกูลทำน้ำหอมเลื่องชื่อแห่งโม๋หวาง นิ่ง เหวิน อัน ที่ส่งผลต่อความรัก ความสัมพันธ์ของทายาทในรุ่นต่อมา
นิ่ง ฮ่าวเทียนพบว่า ลูกชายของเขา นิ่ง จื้อหยวน ไม่มีประสาทรับกลิ่น ไม่สามารถรับกลิ่นใดๆได้ ซึ่งเป็นเรื่องใหญ่มากสำหรับทายาทตระกูลน้ำหอมชื่อดัง เขาพยายามหาวิธีรักษาลูกชาย แต่ก็ไม่เคยมีหวัง เขายิ่งโกรธแค้นเสว่ยินและชิวเชิง เขาตามหาตัวทั้งคู่จนพบ และเกิดเป็นโศกนาฏกรรม เสว่ยิน ยอมดื่มยาพิษจนตายเพื่อช่วยเหลือคนรัก ชิวเชิง เข้าใจผิดว่า ไป๋ ซ่งเสียน (Yang Mingna) ฮูหยินใหญ่บ้านเหวิน เปิดเผยที่อยู่ของเขา ทำให้คนรักและลูกสาวของเขาต้องตาย เขาจึงลักพาตัว ชื่อชิง ลูกชายของเธอไป ตั้งชื่อให้ใหม่ว่า อัน อี้เฉิน ตั้งใจเลี้ยงดูเขาเพื่อการแก้แค้น หลังจากซ่งเสียนเสียลูกชายไป เธอตั้งใจฆ่าตัวตาย แต่กลับได้พบกับ รั่วฮวน ลูกสาวของชิวเชิง ซึ่งทุกคนเข้าใจว่าตายไปแล้วโดยบังเอิญ เธอจึงเปลี่ยนใจและรับเลี้ยงรั่วฮวน เปลี่ยนชื่อเด็กน้อยใหม่เป็น เล่อ เหยียน
12 ปีต่อมา นิ่ง จื้อหยวน นายน้อยแห่งสกุลนิ่งที่ทุกคนรุมเอาอกเอาใจ ได้พบกับสาวสวยคนปลูกดอกไม้ เล่อ เหยียน ที่งานเซ่นไหว้เทพเจ้าดอกไม้ ในขณะที่เขาสนใจเธอ สาวสวยคนนั้นกลับไม่ชอบหน้านายน้อยที่เอาแต่ลอยชายไปวันๆ แต่เขาก็ไม่ย่อท้อคอยตามตอแยเธออยู่ทุกวัน วันหนึ่งหมู่บ้านโม๋หวางเกิดเหตุปีศาจลักพาตัวหญิงสาว อัน อี้เฉิน ถูกมอบหมายให้คลี่คลายคดีนี้ เขาจงใจเข้ามาที่โม๋หวางโดยมีจุดประสงค์ทำลายตระกูลนิ่ง และตระกูลเหวิน เพื่อแก้แค้นให้แม่ ตามที่พ่อของเขาคอยยุยง โดยได้รับความช่วยเหลือจากเพื่อนสาวชาวญี่ปุ่นที่หลงรักเขา เซียวหยา ฮุ่ยจื่อ (Shu Chang) ลูกสาวของเซียวหยา ไท่หลาง (Li Yaojing) ชาวญี่ปุ่นที่เข้ามากว้านซื้อโรงน้ำหอมน้อยใหญ่ในโม๋หวาง
ความรัก บุญคุณ ความแค้น ก่อเกิดความสัมพันธ์อันซับซ้อน เจ็บปวดและยากจะหาทางออก
รายชื่อตัวละครในนวนิยายปรัมปราวิทยาของริก ไรออร์แดน
บทความนี้คือการรวบรวมรายชื่อตัวละครที่มีอยู่ในค่ายฮาล์ฟบลัด (ซึ่งอ้างอิงจากนวนิยายชุดเพอร์ซีย์ แจ็กสัน และนวนิยายชุดวีรบุรุษแห่งโอลิมปัส)
แอนนาเบ็ธ เชส
แอนนาเบ็ธ เชส เป็นบุตรีของอาธีนา เทพีแห่งภูมิปัญญากับ นายเฟรดอริก เชส ศาสตราจารย์มหาวิทยาลัย และเป็นเพื่อนสนิทของเพอร์ซีย์ แจ็กสัน ต่อมาก็เป็นแฟนสาวของเพอร์ซีย์ ลักษณะ ดวงตาสีเทาพายุ ผมสีบลอนด์หยิกลอน ผิวสีแทน
โกรเวอร์ อันเดอร์วู้ด
โกรเวอร์ อันเดอร์วู้ด เป็นแซเทอร์ตามตำนานเทพปกรณัมกรีก มีลักษณะเป็นครึ่งแพะครึ่งมนุษย์ ซึ่งมีร่างกายเป็นมนุษย์ แต่มีขาและเขาเป็นแพะ โกรเวอร์ใส่ขาปลอม กางเกงยีนส์และรองเท้าผ้าใบเพื่อปกปิดขาที่เป็นแพะ แม้ว่าเขาจะมีอายุ 28 ปี แต่ในอายุมนุษย์ ซาไทร์มีอายุการเจริญเติบโตเป็นครึ่งนึงของอายุมนุษย์ โกรเวอร์จึงมีอายุเพียง 14 ปีในหนังสือเล่มแรก นอกจากนี้เขายังเป็นเพื่อนสนิทของเพอร์ซีย์ แจ็กสัน
นิโค ดิแองเจโล
นิโค ดิแองเจโลเป็นบุตรของฮาเดส เทพเจ้าผู้ปกครองดินแดนหลังความตาย และเป็นน้องชายของเบียงก้า ดิแองเจโล นิโคมีนิสัยแปลกแยก ทำตัวมืดหม่น มักคิดว่าตนเองไม่เหมาะกับค่ายฮาล์ฟบลัดเสมอ
ลุค แคสเทลเลน
ลุค แคสเทลเลน เป็นบุตรของเฮอร์มีส เพราะความคิดต่างของเขา จึงทำให้ไปเข้าพวกกับฝ่ายเทพไททัน ในอดีตเคยเป็นมิตรที่ดีของแอนนาเบ็ธและธาเลีย
ไทสัน
บุตรของโพไซดอนเป็นน้องชายต่างแม่ของเพอร์ซี่แต่ได้ทำงานตีเหล็กทำอาวุธอยู่ให้สมุทร ไทสันมีนิสัยใจดี รักอิสระ นิสัยคล้ายคลึงกับพี่ชายต่างแม่ของเขาอีกด้วย
ราเชล อลิซาเบ็ธ แดร์
เด็กสาวผมแดงจากโลกมนุษย์ เธอเป็นคนธรรมดาและไม่ได้เป็นธิดาแห่งเทพ เธอเป็นคนที่ชอบวาดรูปสวยงามโดยเพฉาะดอกไม้งาม ในอดีตเคยเป็นคู่อริของแอนนาเบธ ภายหลังกลายเป็นเพื่อนชนิดกัน
แคลรีส ลารู
แคลรีส ลารู เป็นธิดาแห่งแอรีส เธอเป็นสาวห้าว มีลักณะผมสีบลอนด์น้ำตาล ผิวสีแทน ตาสีเฮเซล นอกจากนี้เธอยังเป็นเพื่อนชนิดของแอนนาเบธและเพอร์ซี่อีกด้วย
เจสัน เกรซ
บุตรของเทพจูปิเตอร์ เทพแห่งสายฟ้าและเป็นน้องชายของธาเลีย มีลักณะผมสีบลอนด์ ตาสีฟ้า และมีแผลในปาก เจสันมีนิสัยฉลาด และมั่นใจ (ในเล่ม 5 ภายหลังได้เลิกกันและกับมาคบหากับเรย์น่า เพื่อนร่วมทีมของเขา)
ไพเพอร์ แมคลีน
ธิดาของแอโฟรไดที เทพแห่งความรัก เธอเป็นเด็กสาวชาวอเมริกาพื้นเมือง มีลักณะผมสีน้ำตาลเข้ม ผิวสีแทน ตาสีฟ้ามินต์ นอกจากนี้เธอยังเป็นเพื่อนชนิทของแอนนาเบธและเป็นคนรักของเจสัน (ต่อมาในเล่ม 5 ได้เลิกรากัน)
แฟรงค์ จาง
เป็นบุตรของ มาส์ เทพแห่งความเข็มแข็ง เป็นเด็กหนุ่มชาวแคนาดาเชื้อสายทวีปเอเชีย โดยมีมารดาเป็นชาวจีน เขาสามารถพูดภาษาได้ 2 ภาษาคือภาษาอังกฤษและภาษาจีน มีความสามารถพิเศษคือยิงธนู
เลโอ วาลเดซ
เป็นบุตรของ ฮิฟีสตัส เทพแห่งภูเขาไฟ เป็นหนุ่มลาตินผู้ร่าเริงหนึ่งในทีม Camp Blood มีนิสันเฮฮา ชอบพูกมุกตลกให้เพื่อนๆฟัง ฟังเพลงแนวร็อค และเขาแอบชอบกับคะลิปโซ อีกด้วย โดยหน้าที่ของเขาเป็นช่างตีเหล็ก
เฮเซล เลเวสต์
เป็นธิดาของพลูโต เทพแห่งโลกหลังความตาย เด็กสาวผิวสี ที่มีเชื้อสายชาวอเมริกันเชื้อสายแอฟริกา
เรย์น่า อวิลา รามีเรซ-อเรลลาโน
เป็นธิดาของเบลโลนา เทพแห่งสงคราม เด็กสาวชาวลาตินจากปวยร์โตรีโก ปกติเธอจะใส่ชุดสีม่วงในชื่อ คาทฟ์จูปิเตอร์ ซึ้งเป็นชื่อทีมเป็นสมาชิก สวมชุดเกราะเพื้อป้องกันร่างกาย และผ้าคลุมสีแดง เรย์น่ามีนิสัยแปลกแยก เอาแต่ใจ ฉลาดและกล้าหาญ แข็งแกร่งไม่แพ้ผู้ชาย
คาเตอร์ เคน
เด็กหนุ่มวัย 12 ปี เป็นพี่ชายของซาดี้ เกิดที่ลอสแอนเจลิส มีลักษณะเป็นคนผิวสี ผมหยิกสีน้ำเงิน ตาสีน้ำตาล เป็นเด็กที่ไม่หยุดเดินทาง
ซาดี้ เคน
น้องสาวของคาร์เตอร์ อายุห่างกัน 2 ปี เกิดที่ลอวแองเจลิสแต่มาโตในลอนดอน ที่อังกฤษ มีลักษณะเป็นคนผิวขาว ผมสีทอง ตาสีฟ้า
เซีย ราชิด
เด็กสาวชาวอเมริกันเชื้อสายแอฟริกัน ที่เป็นอดีตลูกศิปส์ของจูเลียส เคน พ่อของพี่น้องเคน เข้าร่วมเดินทางพร้อมกับคาเตอร์และซาดี้ เนื่องจากต้องเอาสร้อยขอเทพอียิปต์คืนมา มีลักษณะเป็นคนผิวสี ไว้ผมสั้น และเป็นแฟนสาวของคาร์เตอร์
จูเลียส เคน
พาอของคาเตอร์และซาดี้
รูบี้ เคน
แม่ของคาเตอร์และซาดี้ เสียชีวิตที่ลอนดอน ประเทศอังกฤษ เมื่อพี่น้องเคนยังเด็กเล็ก
อามอส เคน
น้องชายของจูเลียส และเป็นลุงของคาเตอร์และซาดี้
แม็กนัส เชส
ลูกพี่ลูกน้องของแอนนาเบธ เป็นบุตรเฟรย์ เด็กหนุ่มกำพร้าไร้บ้านที่ต้องสูญเสียมารดาผู้เป็นที่รักไปหลังถูกหมาป่ากินขณะเดินเล่น มีลักณะผมสีบลอนด์และตาสีเทา (คล้ายกับแอนนาเบธ ลูกพี่ลูกน้องของเขา) และส่วนใหญ่แม้จะเข้าใจผิดว่าเป็นผู้หญิงโดยอเล็กซ์เนื่องจากผมของเขาเป็นปานกลาง(คล้ายกับทรงผมนักร้อง เคิร์ต โคเบน) มีนิสัยรักอิสระ ขี้อาย และชอบกินช็อกโกแลต อาวุธของเขาคือ "ดาบแห่งฤดูร้อน" หรือ "แจ็ค" สามารถพูดภาษามนุษย์ได้ นอกจากนี้เขายังเป็นคนรักของอเล็กซ์ แฟร์โร บุตร/ธิดาของโลกิ (โดยไรออร์ดัน (ผู้เขียน) ออกมาเปิดเผยข่าวลือว่า ความสัมพันธุ์ของแม็กนัสและอเล็กซ์ เป็นไบเซ็กซวล ก็ได้)
ซามิราห์ "แซม" อัล-แอบบัส
เด็กสาวชาวอเมริกันเชื้อสายมุสลิม เป็นธิดาของโลกี เทพเจ้าแห่งหลอกลวง และเป็นพี่สาวต่างพ่อของอเล็กซ์ แฟร์โร เธอเป็นวัลคีรี่ ปกติเธอจะใส่ชุดเกราะเพื่อป้องกันร่างกาย และใส่ที่ควมหัวสีเขียว
บลิซเซน
ญาติและเพื่อนชนิทไร้บ้านของแม็กนัส มีลักณะชายผิวสี ผมหยิกสีดำ เขาเป็นบุตรของเฟร็วยา น้องสาวฝาแฝดของเฟรย์ และเขาเป็นคนแคระ เป็นคนที่หลงรักในตัวรงแฟชั่น
ฮีธสโตน
เอลฟ์หนุ่มหน้าตาหล่อดี(ในเรื่อง) และเป็นเพื่อนชนิทไร้บ้านของแม็กนัส เขาเป็นหูใบ้ และสามารถสื่อสารภาษาเอลฟ์และผิวปากพูด ฮีธเป็นคนขี้อายและฉลาด ชนิทกับบริซมาก
อเล็กซ์ แฟร์โร
เพื่อนชนิทไร้บ้านอีกคนของแม็กนัส เป็นบุตร/ธิดาของโลกี ในร่างหญิงสาวสวย และเป็นน้องชาย/น้องสาวต่างบิดาของแซม เป็นคนไร้เพศโดยไม่เปิดเผยเป็นผู้ชายหรือผู้หญิงแน่ชัด มีลักษณะผมสีเขียว ใส่เสื้อเขียวและชมพู ผิวสีแทน นอกจากนี้เขายังเป็นคนรักของแม็กนัส (โดยไรออร์ดันออกมาเปิดเผยว่าข่าวลือ แม็กนัส เชส น่าเป็นจะเป็นไบเซ็กซวล)
มัลลอรี่ คีน
เป็นธิดาของฟริกก์ หญิงสาววัย 18 ปีชาวไอริช สมาชิกในโรงแรมวาฮาลล่า มีผมสีแดงหยิกยอง (คล้ายๆกับทรงผมของเรเชล เอลิซาเบธ แดร์) ตาสีเขียว และมีกระในแก้ม อาวุธที่เธอใช้คือมีด 2 อัน ปัจจุบันเสียชีวิตแล้วในเล่มที่ 3 เนื่องจากเธอถูกเข้าสิงในร่างแม่มดทะเลโดยไม่สติ
ฮัฟบอร์น กันเดอร์สัน
ชายหนุ่มชาวไวกิ้งอายุ 1,200 ปี เขาเป็นหัวหน้าสมาชิกในโรงแรมวาฮาลล่า ที่ประเทศนอร์เวย์ นอกจากนี้เขาเป็นคนรักต่างวัยของมัลลอรี่
ทอมัส "ทีเจ" เจฟเฟอร์สัน จูเนียร์
เป็นบุตรของไทร ชายหนุ่มผิวสีอายุ 18 ปี เป็นสมาชิกอีกคนในโรงแรมวาฮาลล่า อาวุธของเขาที่ใช้คือดาบและปืนไรเพิล ปัจจุบันเขาเสียชีวิตแล้วสังหารโดยโลกิ เทพแห่งหลอกลวง (และบิดาของแซมและมารดาของอเล็กซ์) ในเล่ม 3
เปาโล มอเตส
บุตรของฮีบี เป็นชายหนุ่มชาวบราซิลที่หลงรัก เลสเตอร์ เรียกเลสเตอร์ว่า "แฟน"
เคย์ล่า โนวส์
เป็นธิดาของอพอลโล เป็นเพื่อนชนิทของเม็ก ถูกเลสเตอร์ให้เป็นพี่เลี้ยง (บางครั้งจะเรียกเขาว่า พ่อ) มีนิสัยเหมือนสาวห้าว แต่จิตใจดี
ร็อคแมน คลาสสิคส์คอลเลกชัน
ร็อคแมน คลาสสิคส์คอลเลกชัน หรือ เมกาแมน เลกาซีคอลเลกชัน (Mega Man Legacy Collection) เป็นวิดีโอเกมที่นำ ร็อคแมน จนถึง ร็อคแมน 6 จาก ร็อคแมนซีรีส์ มารวมกัน
ภาพรวม
ในสหรัฐอเมริกา ได้วางจำหน่ายในรูปแบบดิจิตอลดาวน์โหลดสำหรับแพล็ตฟอร์ม เพลย์สเตชัน 4, Xbox One และ Steam เมื่อวันที่ 25 สิงหาคม ค.ศ. 2015 ต่อมาเมื่อวันที่ 23 กุมภาพันธ์ ค.ศ. 2016 ได้มีการวางจำหน่ายในรูปแบบแผ่นแพ็คเกจสำหรับแพล็ตฟอร์ม เพลย์สเตชัน 4, Xbox One และได้เพิ่มแพล็ตฟอร์ม นินเท็นโด 3DS ทั้งรูปแบบแพ็คกจและดิจิตอลดาวน์โหลดในฝั่งยุโรปและสหรัฐอเมริกา
ในส่วนประเทศญี่ปุ่น ได้มีการผลิตลงแพล็ตฟอร์ม นินเท็นโด 3DS ทั้งแบบแพ็คเกจแผ่นและดิจิตอลดาวน์โหลด วางจำหน่ายเมื่อวันที่ 25 กุมภาพันธ์ ค.ศ. 2015 ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 11 อีกด้วย นอกจากนี้แพล็ตฟอร์ม เพลย์สเตชัน 4, Xbox One และ PC ไดวางจำหน่ายในประเทศญี่ปุ่นเมื่อวันที่ 26 พฤษภาคม ค.ศ. 2016 ทั้งรูปแบบแผ่นแพ็คเกจและดิจิตอลดาวน์โหลด
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 ในแพล็ตฟอร์มนินเท็นโด สวิตช์ วางจำหน่ายเมื่อวันที่ 22 พฤษภาคม ค.ศ. 2018 โดยแบบแพคเกจมี แผ่นเกมของ คลาสสิคส์คอลเลกชัน 1 และ ดิจิตอลดาวน์โหลดโค้ดของ คลาสสิคส์คอลเลกชัน 2 ทั้งนี้ คลาสสิคส์คอลเลกชัน 1 เวอร์ชันนินเท็นโด สวิตช์ ได้เพิ่มฟีเจอร์การกรอย้อนกลับด่านสำหรับผู้เล่นมือใหม่ในการป้องกันข้อผิดพลาดจากการเล่น ซึ่งภายหลังได้ถูกเพิ่มลงในแพลตฟอร์มอื่น ๆ ที่เผยแพร่ก่อนหน้านี้ ในส่วนเนื้อหาดาวน์โหลดฟรี ยกเว้นเวอร์ชันนินเท็นโด 3DS อีกทั้งยังสามารถใช้ amiibo ร็อคแมน เช่นเดียวกับ เวอร์ชัน 3DS ทั้งโหมดชาเลนจ์ในด่านที่ 11 และ มิวเซียม
รายชื่อเกมที่ถูกรวมบรรจุ
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน)
โนะ
の, ในตัวอักษรฮิระงะนะ, หรือ ノ ในตัวอักษรคะตะกะนะ, คือหนึ่งในตัวอักษรคะนะของญี่ปุ่น
ทวีปอเมริกา
ทวีปอเมริกา (Americas) เป็นคำเรียกรวม ๆ หมายถึงทั้งทวีปอเมริกาเหนือและทวีปอเมริกาใต้รวมกัน ซึ่งแก้ปัญหาความสับสนในภาษาอังกฤษของคำว่า "America" (ไม่มี s) ซึ่งอาจหมายถึงอเมริกาเหนือหรือใต้ก็ได้ ในบางครั้งผู้เรียกยังอาจหมายถึงชื่อประเทศสหรัฐอเมริกาด้วย
ทวีปอเมริกาเป็นดินแดนที่อยู่ทางตะวันออกของมหาสมุทรแปซิฟิก และทางตะวันตกของมหาสมุทรแอตแลนติก โดยอาจแบ่งย่อยได้เป็น 3 ส่วน คือ อเมริกาเหนือ อเมริกากลาง และอเมริกาใต้. คำว่า "อเมริกา" ในที่นี้ยังรวมถึงหมู่เกาะแคริบเบียน และเกาะกรีนแลนด์ (แต่ไม่รวมประเทศไอซ์แลนด์) บริเวณคอคอดของอเมริกากลางมักถูกนำไปรวมกับอเมริกาเหนือ
ประชากร
เริ่มต้นจากมนุษย์ที่อพยพมาจากเอเชีย หรืออาจรวมถึงชาวโอเชียเนียระหว่างยุคน้ำแข็ง โดยทั่วไปกลุ่มนี้มักอยู่ห่างจากมนุษย์ที่อาศัยอยู่รวมกันจำนวนมาก หรือที่เรียกว่าโลกเก่า ตั้งแต่การเข้ามาของชาวยุโรปประมาณ 10 ถึง 15 ศตวรรษ โดยในปัจจุบัน จำนวนประชากรทั้งหมดของอเมริกามีประมาณ 951 ล้านคน แบ่งได้เป็นประชากรอเมริกาเหนือ 565 ล้านคน (อเมริกากลางและแคริบเบียน) และอเมริกาใต้ 386 ล้านคน
เมืองสำคัญ
เมืองสำคัญ ได้แก่
ไฮบาร์ซิสเตมส์
บริษัท ไฮบาร์ซิสเตมส์ (Hibar Systems Ltd.) เป็นผู้ผลิตระบบจ่ายและบรรจุของเหลวอัตโนมัติของแคนาดา ไฮบาร์ยังผลิตระบบประกอบอัตโนมัติ รวมถึงระบบบรรจุสูญญากาศสำหรับการใช้งานแบตเตอรี่ลิเธียมไอออน บริษัทก่อตั้งขึ้นในปี พ.ศ. 2517 โดยไฮนซ์ บารัล วิศวกรชาวเยอรมันที่เกิดแคนาดา เมื่อวันที่ 2 ตุลาคม พ.ศ. 2562 Tesla, Inc. ได้เข้าซื้อบริษัท
ประเทศไทยใน พ.ศ. 2524
เหตุการณ์ที่เกิดขึ้นใน พ.ศ. 2524 (ค.ศ. 1981) ในประเทศไทย เป็นปีที่ 200 แห่งกรุงรัตนโกสินทร์ และเป็นปีที่ 36 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ท่าอากาศยานนานาชาติแม่สอด
ท่าอากาศยานนานาชาติแม่สอด หรือ สนามบินแม่สอด ตั้งอยู่ที่ตำบลท่าสายลวด อำเภอแม่สอด จังหวัดตาก โดยตั้งอยู่ห่างจากอำเภอแม่สอดประมาณ 3 กิโลเมตร และห่างจากอำเภอเมืองตากประมาณ 87 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 28 ธันวาคม พ.ศ. 2547 และเป็นท่าอากาศยานที่มีประวัติยาวนานตั้งแต่สมัยหลังสงครามโลกครั้งที่ 1 แต่ได้มีการสร้างอาคารผู้โดยสารหลังใหม่ มีพื้นที่ทั้งหมด 12,000 ตารางเมตร สามารถรองรับผู้โดยสารได้ 600 คนต่อชั่วโมงและขยายทางวิ่งเป็น 2,100 เมตรในปีพ.ศ. 2556-2563
การบินในช่วงแรก
ท่าอากาศยานแม่สอดเดิมเป็นท่าอากาศยานเล็ก ๆ อยู่ทางภาคตะวันตกเฉียงเหนือของประเทศไทย สร้างขึ้นมาหลังสงครามโลกครั้งที่ 1 ตั้งอยู่ที่ตำบลท่าสายลวด อำเภอแม่สอด จังหวัดตาก ใช้ในกิจการทหารอยู่ในความดูแลของกองทัพอากาศ ต่อมามีการดำเนินการขนส่งพัสดุภัณฑ์ และผู้โดยสารในกิจการการบินพลเรือนขึ้น ซึ่งในระยะเริ่มแรกนั้นการดำเนินกิจการอยู่ในความรับผิดชอบของทหาร และใช้ท่าอากาศยานแม่สอดเป็นครั้งคราว
ในปี พ.ศ. 2473 กิจการการบินพลเรือนของประเทศได้แยกตัวออกจากกิจการบินทหาร โดยมีบริษัท เดินอากาศ จำกัด เป็นผู้ดำเนินการการขนส่งทางอากาศ โดยได้รับสัมปทานการขนส่งทางอากาศเมื่อ พฤษภาคม พ.ศ. 2475 ได้เปิดขยายดำเนินการขนส่งทางอากาศในทาง พิษณุโลก-อำเภอเมืองตาก-แม่สอด ขึ้น จนเมื่อเกิดสงครามโลกครั้งที่ 2 บริษัทฯ จึงได้งดบินและยุบเลิกกิจการเนื่องจากมีอุปสรรคบางประการ โดยเฉพาะเครื่องบินของบริษัทฯ ถูกเครื่องบินฝ่ายตรงข้ามยิงตก บริษัทฯ จึงงดทำการบินเมื่อ วันที่ 5 เมษายน พ.ศ. 2488 และยุบเลิกกิจการด้านการบินในปี พ.ศ. 2489
ในระหว่างสงครามโลกครั้งที่สอง ประเทศญี่ปุ่น ได้ใช้สนามบินแห่งนี้เป็นหน่วยบินในการปฏิบัติการทางอากาศ โจมตีฝ่ายสัมพันธมิตรในประเทศพม่า ซึ่งในขณะนั้นพื้นผิวทางวิ่ง ยังเป็นดินลูกรัง ทางวิ่งเป็น 05 - 23 ขนาดประมาณ 30 x 1,100 เมตร บริเวณโดยรอบเป็นป่าโปร่งและหนองน้ำ ยังไม่มีเครื่องช่วยในการเดินอากาศใดๆ ทั้งสิ้น แต่เมื่อสงครามโลกครั้งที่สอง สงบลงในปี พ.ศ. 2489 กองทัพอากาศ ได้ริเริ่มดำเนินการบินขึ้นใหม่
ต่อมาในปี พ.ศ. 2503-2504 สำนักงานการบินพลเรือนได้เห็นความสำคัญในการขนส่งทางอากาศในขณะนั้น จึงได้ปรับปรุงสภาพท่าอากาศยานโดยทำการเสริมพื้นผิวบดอัดดินลูกรังให้แน่นและเรียบขึ้น และทำการสร้างอาคารท่าอากาศยานและหอบังคับการบิน โดยเป็นอาคารไม้สองชั้นครึ่ง สำหรับให้บริการควบคุมจราจรทางอากาศ สร้างสถานีเครื่องช่วยการเดินอากาศ และได้ทำการติดตั้งอุปกรณ์เครื่องช่วยการเดินอากาศ NDB (NONDIRECTIONAL BEACON) ขึ้นในปีต่อมา ซึงในช่วงเวลาดัวกล่าวนี้ บริษัทเดินอากาศไทยได้นำเครื่อง DC-3 หรือ DAKOTA มาใช้บริการรับ-ส่งผู้โดยสาร สินค้า และพัสดุภัณฑ์
ช่วงพัฒนาท่าอากาศยาน
ในปี พ.ศ. 2506 สำนักงานการบินพลเรือน กรมการขนส่ง ได้รับการยกฐานะเป็นกรม ชื่อว่ากรมการบินพาณิชย์ ในระหว่างนี้ท่าอากาศยานแม่สอดก็ได้เปิดให้บริการเรื่อยมา จนกระทั่ง บริษัทเดินอากาศไทย ได้ทำการงดบินในปี พ.ศ. 2513 เพื่อให้กรมการบินพาณิชย์ดำเนินการพัฒนาปรับปรุงท่าอากาศยานแม่สอดอีกครั้งเพื่อให้เป็นมาตรฐาน คือการสร้างทางวิ่งใหม่ กำหนดทางวิ่ง 09 - 27 พื้นผิวลาดยางแอสฟัลส์ ขนาด 30x1500 เมตร สร้างเสร็จในปี พ.ศ. 2515 และสร้างหอควบคุมจราจรทางอากาศขึ้นใหม่แล้วเสร็จในปี พ.ศ. 2517 แต่เมื่อสร้างเสร็จ บริษัท เดินอากาศไทย จำกัด ก็ยังไม่เปิดบินที่ท่าอากาศยานแม่สอดทันที คงเปิดบริการ ขึ้น-ลง เฉพาะเครื่องบินของทางราชการ ทั้งทางราชการ หน่วยบินตำรวจและเกษตร เท่านั้น
ในปี พ.ศ. 2526 บริษัทเดินอากาศไทย ได้ส่งเจ้าหน้าที่มาสำรวจข้อมูลที่จะเปิดบินใหม่ และกรมการบินพาณิชย์ ได้ส่งเจ้าหน้าที่มาสำรวจทางวิ่ง อาคารผู้โดยสาร และสิ่งอำนวยความสะดวกอื่นๆ โดยได้ซ่อมแซมปรับแต่งอาคารที่ทำการท่าอากาศยานอีกครั้งหนึ่ง แล้วเสร็จเมื่อวันที่ 6 กุมภาพันธ์ 2527 จากนั้นจึงได้เปิดเส้นทางบิน พิษณุโลก-อำเภอเมืองตาก–แม่สอด-เชียงใหม่ ในเดือนพฤศจิกายน 2528 กรมการบินพาณิชย์ได้ทำการซ่อมผิวทางวิ่ง ลานจอด ถนนต่างๆ ภายในท่าอากาศยาน แล้วเสร็จในเดือน กุมภาพันธ์ 2529
จากนั้นเดือน กรกฎาคม 2530 กรมการบินพาณิชย์ทำการขยายและต่อเติมอาคารที่ทำการท่าอากาศยาน ดำเนินการแล้วเสร็จในเดือน มิถุนายน 2531 ด้วยงบประมาณ 4,347,000 บาท โดยสร้างเป็นอาคารชั้นครึ่ง
การปรับปรุงพัฒนาหลังจากเป็นท่าอากาศยานนานาชาติ
เมื่อวันที่ 28 ธันวาคม พ.ศ. 2547 ท่าอากาศยานแม่สอดได้ประกาศเป็นท่าอากาศยานศุลกากร ทำให้สามารถรับเที่ยวบินจากต่างประเทศได้ และต่อมาได้ต่อเติมและปรับปรุงอาคารที่พักผู้โดยสาร พื้นที่ศุลกากร ด่านตรวจคนเข้าเมือง และด่านควบคุมโรคพร้อมสายพานลำเลียงกระเป๋า งบประมาณทั้งสิ้น 1,980,000 บาท
ในปีพ.ศ. 2556 ท่าอากาศยานแม่สอดได้ซ่อมปรับปรุงอาคารที่พักผู้โดยสาร งบประมาณ 2,975,000 บาท โดยได้ปรับปรุงขยายทางวิ่ง (รันเวย์) ให้มีความยาวมากขึ้น จากเดิม 1,500 เมตร เป็น 2,100 เมตร เพื่อให้สามารถรองรับเครื่องบินขนาดโบอิง 737 และแอร์บัส เอ320 และขยายพื้นที่จอดเครื่องบิน ให้สามารถจอดเครื่องบินขนาดดังกล่าวได้ 3 ลำในเวลาเดียวกัน รวมถึงการก่อสร้างอาคารผู้โดยสารหลังใหม่ โดยแล้วเสร็จในปี พ.ศ. 2562 และกรมท่าอากาศยานมีแผนที่จะใช้ท่าอากาศยานแม่สอดเป็นฐานการบินในการเชื่อมต่อไปยังประเทศเพื่อนบ้าน อาทิ จีน เวียดนาม และลาว
อาคารผู้โดยสาร
อาคารผู้โดยสารหลังใหม่ มีพื้นที่ทั้งหมด 12,000 ตารางเมตร สามารถรองรับผู้โดยสารได้ 600 คนต่อชั่วโมง หรือ 1,700,000 คนต่อปี มีทั้งหมด 2 ชั้น โดยมีรายละเอียดดังนี้
ทางวิ่ง (รันเวย์) และทางขับ (แท็กซี่เวย์)
ทางวิ่งของท่าอากาศยานนานาชาติแม่สอดมี 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และความยาว 1,500 เมตร (อยู่ระหว่างการขยายเป็น 2,100 เมตร) พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 และ 90 เมตร และความยาวข้างละ 60 เมตร
ทางขับของท่าอากาศยานนานาชาติแม่สอดมี 3 เส้น ขนาด 23x150 เมตร 1 เส้น และ ขนาด 23x178 เมตร 2 เส้น
การเดินทางสู่ท่าอากาศยาน
ท่าอากาศยานนานาชาติแม่สอดตั้งอยู่ริมทางหลวงแผ่นดินหมายเลข 12 (เขตแดนไทย/พม่า–มุกดาหาร) ในบริเวณ อำเภอแม่สอด จังหวัดตาก และมีลานจอดรถยนต์ความจุประมาณ 165 คันหน้าอาคารผู้โดยสารหลังใหม่
ที่ท่าอากาศยานมีบริการรถเช่าอยู่หลายบริษัท
อาสนวิหารนีม
อาสนวิหารนีม (Cathédrale de Nîmes) หรือ อาสนวิหารแม่พระและนักบุญกัสตอร์แห่งนีม (Cathédrale Notre-Dame-et-Saint-Castor de Nîmes) เป็นอาสนวิหารโรมันคาทอลิกประจำมุขมณฑลนีม จนถึงปี ค.ศ. 1877 มุขมณฑลจึงเปลี่ยนชื่อมาเป็นมุขมณฑลนีม อาแล็ส และอูว์แซ็ส อาสนวิหารตั้งอยู่ที่เมืองนีม จังหวัดการ์ แคว้นอ็อกซีตานี ประเทศฝรั่งเศส
อาสนวิหารนี้สถาปนาขึ้นเพื่ออุทิศแด่พระนางมารีย์พรหมจารีและนักบุญกัสตอร์แห่งอัปต์ ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
กองทัพอากาศมาซิโดเนียเหนือ
กองพลน้อยทางอากาศแห่งสาธารณรัฐมาซิโดเนีย (Воздухопловна Бригада на Република Македонија) เป็นหน่วยงานดูแลความปลอดภัยในน่านฟ้าของมาซิโดเนีย และช่วยเหลือบรรเทาสารธารณภัย กองทัพอากาศมาซิโดเนีย อยู่ในสังกัดกองทัพสาธารณรัฐมาซิโดเนียเหนือ
เส้นเมริเดียนที่ 65 องศาตะวันตก
เส้นเมริเดียนที่ 65 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 65 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 115 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 65 องศาตะวันตกลากผ่านพื้นที่ดังนี้:
! scope="col" width="120" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลินคอล์น ! scope="row" | 🇨🇦 ! scope="row" style="background:#b0e0e6;" | ช่องแคบเนเรส ! scope="row" | 🇬🇱 ! scope="row" style="background:#b0e0e6;" | อ่าวแบฟฟิน ! scope="row" style="background:#b0e0e6;" | ช่องแคบเดวิส ! scope="row" | 🇨🇦 ! scope="row" style="background:#b0e0e6;" | ช่องแคบเดวิส ! scope="row" | 🇨🇦 ! scope="row" style="background:#b0e0e6;" | ช่องแคบเดวิส ! scope="row" | 🇨🇦 ! scope="row" style="background:#b0e0e6;" | ช่องแคบฮุดสัน ! scope="row" | 🇨🇦 ! scope="row" style="background:#b0e0e6;" | อ่าวเซนต์ลอวเรนซ ! scope="row" | 🇨🇦 ! scope="row" style="background:#b0e0e6;" | อ่าวชาลัวร์ ! scope="row" | 🇨🇦 ! scope="row" style="background:#b0e0e6;" | อ่าวฟันดี ! scope="row" | 🇨🇦 ! scope="row" style="background:#b0e0e6;" | มหาสมุทรแอตแลนติก ! scope="row" | 🇻🇮 ! scope="row" style="background:#b0e0e6;" | ทะเลแคริบเบียน ! scope="row" | 🇻🇪 ! scope="row" | 🇧🇷 ! scope="row" | 🇧🇴 ! scope="row" | 🇦🇷 ! scope="row" style="background:#b0e0e6;" | มหาสมุทรแอตแลนติก ! scope="row" | 🇦🇷 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ฮะ
は, ในตัวอักษรฮิระงะนะ, หรือ ハ ในตัวอักษรคะตะกะนะ, คือหนึ่งในตัวอักษรคะนะของภาษาญี่ปุ่น
เส้นเมริเดียนที่ 55 องศาตะวันตก
เส้นเมริเดียนที่ 55 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 55 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 125 องศาตะวันออก
จากขั้วโลกสู่ขั้วโลก
! scope="col" width="120" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลินคอล์น ! scope="row" | 🇬🇱 ! scope="row" style="background:#b0e0e6;" | อ่าวแบฟฟิน ! scope="row" | 🇬🇱 ! scope="row" style="background:#b0e0e6;" | อ่าวแบฟฟิน ! scope="row" style="background:#b0e0e6;" | ช่องแคบเดวิส ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇦 ! scope="row" style="background:#b0e0e6;" | อ่าวฟอร์จูน ! scope="row" | 🇨🇦 ! scope="row" style="background:#b0e0e6;" | มหาสมุทรแอตแลนติก ! scope="row" | 🇸🇷 ! scope="row" | 🇧🇷 ! scope="row" | 🇵🇾 ! scope="row" | 🇦🇷 ! scope="row" | 🇧🇷 ! scope="row" | 🇺🇾 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | หมู่เกาะเซาท์เชตแลนด์ ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ริชาร์ด แรนซัม
ริชาร์ด เค แรนซัม (13 กันยายน ค.ศ. 1919 – 11 เมษายน ค.ศ. 2016) เป็นนักธุรกิจชาวอเมริกัน และผู้คิดค้น ฮิคโครี ฟาร์ม
ประวัติ
ริชาร์ด ได้ให้ความช่วยเหลือในเหตุการณ์ สงครามโลกครั้งที่สอง ที่ เกาะโอะกินะวะ เริ่มต้นในปี 1951 เขาได้เปิดธุรกิจอาหารโดยใช้เทคนิคการ "ทดลองฟรี" เขาได้ขายฮิคโครีฟาร์ม ให้กับเกนเนอรอล โฮลต์ คอเปอเรชันในปี 1980 ริชาร์ดได้เป็น คณะกรรมการ สวนสัตว์ โทเลโด และ โรงพยาบาลริเวอร์ไซต์ และเขาเป็น คณะกรรมการของโรงเรียน เซนต์ จอหน์ จีซุต ไฮท์ สคูล แอนด์ อะคาเดมี่
รายชื่อโรงงานของเทสลา
รายชื่อโรงงานของเทสลา (List of Tesla factories) เป็นรายชื่อที่รวบรวมโรงงานของบริษัท เทสลา ซึ่งดำเนินการสร้างโรงงานทั่วโลก สำหรับการผลิตผลิตภัณฑ์ของตนเอง ซึ่งรวมถึงแต่ไม่ได้จำกัดเฉพาะรถยนต์ไฟฟ้า ในหมายเลขประจำตัวรถ (VIN) ตัวเลขที่ 11 หมายถึงโรงงานที่สร้างรถ
หมายเหตุ: Tesla Giga Nevada (หรือ Tesla Gigafactory 1) ประกอบย่อยรถยนต์ไฟฟ้า, ผลิตแบตเตอรี่และ Tesla Powerwall ส่วน Tesla Giga New York (หรือ Tesla Gigafactory 2) ผลิตพลังงานแสงอาทิตย์และอุปกรณ์ที่เกี่ยวข้อง
วัดตองปุ (จังหวัดพระนครศรีอยุธยา)
วัดตองปุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณที่แม่น้ำป่าสักและแม่น้ำลพบุรีไหลมาบรรจบกัน ในตำบลบ้านเกาะ อำเภอพระนครศรีอยุธยา จังหวัดพระนครศรีอยุธยา มีที่ดินตั้งเขตวัดเนื้อที่ 21 ไร่ 2 งาน 76 ตารางวา
วัดตองปุตั้งวัดเมื่อ พ.ศ. 1920 ได้รับพระราชทานวิสุงคามสีมาครั้งหลังเมื่อวันที่ 23 สิงหาคม พ.ศ. 2499 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 23 สิงหาคม พ.ศ. 2507 ตามประวัติเล่าว่าเป็นวัดที่สมเด็จพระนเรศวรมหาราชสร้างถวายเป็นที่จำพรรษาแด่พระมหาเถรคันฉ่อง พระเถระผู้ใหญ่ชาวรามัญ ต่อมาวัดตองปุกลายสภาพเป็นวัดร้างอยู่ระยะหนึ่ง พระที่เคยจำพรรษาอยู่ก็ย้ายไปประจำ ณ วัดสะแก โดยพระปลัดนาคที่จำพรรษาอยู่วัดสะแก มักมาท่องหนังสือที่วัดตองปุเป็นประจำ จนภายหลังมีการสร้างเพิง ต่อมาชาวบ้านที่เลื่อมใสและเป็นญาติโยมก็หันมาทำบุญ ณ วัดตองปุนี้อีกครั้ง ทำให้วัดตองปุมีการพัฒนาการก่อสร้างเสนาสนะ
อาคารเสนาสนะที่สำคัญ ได้แก่ วิหารหลวงพ่อโต แต่เดิมเป็นอุโบสถมหาอุดหลังเก่า ต่อมาได้บูรณะอุโบสถและหลวงพ่อโต หน้าอุโบสถและพระประธานหันหน้าไปทางทิศตะวันตก ลักษณะโบสถ์รามัญ เดิมสร้างขึ้นเพื่อใช้ประกอบพิธียันกิจ พิธีสวดพระปริตร ปลุกเสกน้ำมนต์ศักดิ์สิทธิ์ ปลุกเสกเครื่องรางของขลังในสมัยกรุงศรีอยุธยา และเรื่อยมาจนถึงสมัยกรุงรัตนโกสินทร์
ศึกรัก ศึกเงินตรา
ศึกรัก ศึกเงินตรา เป็นซี่รี่ส์ทางโทรทัศน์ของเกาหลีใต้ในปี 2013 เริ่มในวันที่ 2 กุมภาพันธ์ พ.ศ. 2556 ตอนวันเสาร์และวันอาทิตย์ มีทั้งหมด 24 ตอน เวลา 22.00 น. (เวลาในเกาหลี)
เนื้อเรื่อง
ประธาน ลีจุงมัน มหาเศรษฐี ที่เริ่มต้นโดยการเดินทางมาโซลเพียงตัวคนเดียว เริ่มต้นเก็บสะสมเงินจนกลายเป็นเศรษฐี เขาแต่งงานกับ พาร์คกีซุน มีลูกชาย 1 คน ชื่อลีคังซอก
แต่เพราะกิเลสตัณหา ประธานลีจุงมันแอบมีเมียน้อยเปนนักแสดงสาว อึนบีรยอง แต่ทว่า เขากลับถูก จีเซกวาง คนที่เขาเลี้ยงดูเหมือนลูกชายอีกคน สวมเขาโดยแอบไปมีอะไรกับ นักแสดงสาว อึนบีรยอง ประธานลีเลยวางแผนจะฆ่าทั้งคู่ แต่นายฮวางจางซิกรู้เรื่องเข้า นำเรื่องไปบอก จีเซกวาง จีเซกวางจึงซ้อนแผนฆ่าประธานลีซะแทน และป้ายความผิด ให้ปาร์คกีซุนบอกว่าเธอป่วยทางจิต
และเปลี่ยนพินัยกรรมยกสมบัติทั้งหมดให้นักแสดงสาว อึนบีรยอง และไล่คังซอกออกจากบ้าน คังซอกพยายามหาทางเพื่อเปิดโปงความชั่วของเซกวาง แต่ทว่าคนที่เขาไปขอความช่วยเหลือกลับถูกเซกวางซื้อตัวไปหมด คังซอกต้องหนีหัวซุกหัวซุน และโดนบ๊กฮวาซุลขับรถชนอาการสาหัส จน เซกวางคิดว่าคังซอกตายไปแล้ว แม้จะมีชีวิตรอดมาได้ คังซอกสูญเสียความทรงจำทั้งหมด ฮวาซุลจะเลี้ยงดูเขาในฐานะลูกบุญธรรม ฮวาซุลมีลูกสาว 1 คน ชื่อ บ๊กแจอิน แต่คังซอกปฏิเสธและต้องการตามหาแม่ ทำให้ ฮวาซุลต้องส่งเขาไปที่สถานเลี้ยงเด็กกำพร้า และตั้งชื่อใหม่ให้ ชื่อ ลีชาดอน และแอบอุปถัมภ์เขา
จนวันนึง ลีชาดอนได้กลายเป็นอัยการฝึกหัด และมีโอกาสรู้จักกับ จอนจีฮู อัยการสาวมากฝีมือที่เชื่อมั่นในความยุติธรรม และ เซกวาง ที่ได้กลายเป็นอัยการระดับประเทศไปแล้ว
สาธารณรัฐอัฟกานิสถาน
สาธารณรัฐอัฟกานิสถาน (Republic of Afghanistan; ดารี: جمهوری افغانستان; د افغانستان جمهوریت) เป็นรัฐบาลที่ปกครองอัฟกานิสถาน หลังการล้มล้างระบอบกษัตริย์ในปี ค.ศ. 1973 โดยประธานาธิบดีโมฮัมเหม็ด ดาวูด ข่าน หลังขึ้นสู่อำนาจ เขาได้ใช้ระบบพรรคเดี่ยว ออกนโยบายสมัยใหม่หลายอย่าง และกวาดล้างศัตรูทางการเมือง ซึ่งรวมถึงกลุ่มคอมมิวนิสต์ที่เคยให้ความช่วยเหลือเขาในการล้มล้างระบอบกษัตริย์ อย่างไรก็ตาม วันที่ 27 เมษายน ค.ศ. 1978 รัฐบาลของเขาก็ถูกยึดอำนาจโดยพรรคประชาธิปไตยประชาชนอัฟกานิสถาน และภายหลังมีการจัดตั้งรัฐบาลคอมมิวนิสต์ขึ้น ส่วนตัวดาวูด ข่านและครอบครัวถูกสังหารในวันต่อมา
คณะศิลปกรรมศาสตร์ มหาวิทยาลัยธรรมศาสตร์
คณะศิลปกรรมศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยก่อตั้งขึ้นเมื่อ 26 พฤศจิกายน พ.ศ. 2544 โดยเป็นคณะลำดับที่ 16 ของมหาวิทยาลัยธรรมศาสตร์ มีหน้าที่ทำการเรียนการสอนด้านศิลปกรรมศาสตร์ อีกทั้งส่งเสริมการศึกษา การสร้างองค์ความรู้ และการให้บริการทางวิชาการด้านศิลปวัฒนธรรมแก่สังคม
ประวัติ
คณะศิลปกรรมศาสตร์ มหาวิทยาลัยธรรมศาสตร์ จัดตั้งเนืองด้วยตามพระราชบัญญัติมหาวิทยาลัยธรรมศาสตร์ พ.ศ. 2531 โดยเสนอขออนุมัติบรรจุโครงการจัดตั้งคณะศิลปกรรมศาสตร์ในแผนพัฒนาการศึกษา ระดับอุดมศึกษา ฉบับที่ 7 (พ.ศ. 2535–2539) ของทบวงมหาวิทยาลัย โดยยกฐานะสาขาวิชาการละคอน ในคณะศิลปศาสตร์ มหาวิทยาลัยธรรมศาสตร์ ขึ้นเป็นโครงการจัดตั้ง ซึ่งทบวงมหาวิทยาลัยเห็นชอบให้บรรจุโครงการจัดตั้งคณะศิลปกรรมศาสตร์เป็น โครงการใหม่ไว้ในแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) ต่อมามีการเสนอเพิ่มอีกสาขาวิชาคือสาขาวิชาศิลปะการออกแบบพัสตราภรณ์ โดยโอนความรับผิดชอบของทั้งสองหลักสูตรมาในโครงการจัดตั้งคณะศิลปกรรมศาสตร์ ต่อมาสภามหาวิทยาลัยธรรมศาสตร์ในคราวการประชุมครั้งที่ 12/2544 เมื่อวันที่ 26 พฤศจิกายน พ.ศ. 2544 ได้พิจารณาแล้วมีมติให้จัดตั้งคณะศิลปกรรมศาสตร์ขึ้นเป็นหน่วยงานภายใน ของมหาวิทยาลัยธรรมศาสตร์ที่มีการบริหารงานเป็นอิสระและมีประสิทธิภาพ ซึ่งตามระเบียบมหาวิทยาลัยธรรมศาสตร์ว่าด้วยการจัดตั้งและบริหารงานคณะ ศิลปกรรมศาสตร์ พ.ศ. 2544
หลักสูตร
ปัจจุบัน คณะศิลปกรรมศาสตร์ ได้ทำการสอนด้านศิลปกรรม ศิลปวัฒนธรรม โดยมีการทำการเรียนการสอนที่ศูนย์รังสิตและศูนย์ลำปางดังต่อไปนี้
ร็อคแมน คลาสสิคส์คอลเลกชัน 2
ร็อคแมน คลาสสิคส์คอลเลกชัน 2 หรือ เมกาแมน เลกาซีคอลเลกชัน 2 (Mega Man Legacy Collection 2) เป็นวิดีโอเกมที่นำ ร็อคแมน 7 จนถึง ร็อคแมน 10 จาก ร็อคแมนซีรีส์ มารวมกัน วางจำหน่ายเมื่อวันที่ 8 สิงหาคม ค.ศ. 2017 สำหรับแพล็ตฟอร์ม เพลย์สเตชัน 4, Xbox One และ Steam และเมื่อวันที่ 22 พฤษภาคม ค.ศ. 2018 ได้วางจำหน่ายสำหรับแพล็ตฟอร์ม นินเท็นโด สวิตช์
ภาพรวม
ร็อคแมน คลาสสิคส์คอลเลกชัน 2 เป็น เป็นภาคต่อของ ร็อคแมน คลาสสิคส์คอลเลกชัน ที่วางจำหน่ายเมื่อปี 2016 แต่ว่า อินติครีเอทส์ (Inti Creates) ผู้พัฒนาดั้งเดิมของเกมภาค 9 และ 10 ไม่มีส่วนเกี่ยวข้องกับการผลิตเกมนี้
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 สำหรับแพล็ตฟอร์มนินเท็นโด สวิตช์ ที่วางจำหน่ายเมื่อวันที่ 22 พฤษภาคม ค.ศ. 2018 (ในรูปแบบดิจิตอลดาวน์โหลด ร็อคแมน คลาสสิคส์คอลเลกชัน และ ร็อคแมน คลาสสิคส์คอลเลกชัน 2 มีวางจำหน่ายแยกต่างหาก) เป็นผลให้ ร็อคแมน 8 ซึ่งเป็นเกมที่ไม่เคยถูกวางจำหน่ายเกมของนินเท็นโดถูกย้ายไปยังสวิตช์ ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 10 อีกด้วย
รายชื่อเกมที่ถูกรวมบรรจุ
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน) เช่นเดียวกับ ร็อคแมน คลาสสิคส์คอลเลกชัน
ในส่วนเกมภาค 9 และ 10 ที่มี DLC นั้น จะต้องเคลียร์เกม 1 ครั้ง ถึงจะสามารถใช้ส่วน DLC ได้ (ในกรณีของภาค 10 จะต้องเคลียร์เกมด้วยร็อคแมนเท่านั้น บลูส์ไม่ถูกนับเงื่อนไขในการเคลียร์เกม) หรือกดปุ่มคำสั่งพิเศษบนหน้าจอไตเติ้ลเพื่อปลดล็อค DLC
หวดรักให้ลงล็อค
Glory Jane (영광의 재인) เป็นละครโทรทัศน์ในเกาหลีใต้ ละครเรื่องนี้นำเสนอเรื่องราวของยูน แจอิน และคิม ยองกวาง สองหนุ่มสาวที่โชคชะตาเล่นตลกให้พบกับชะตากรรมอันเลวร้ายและต้องฟันฝ่าอุปสรรคขวากหนามมากมาย ถึงกระนั้นทั้งคู่ก็ไม่ยอมจำนนต่อโชคชะตา และพบรักกันในที่สุด
ประสิทธิ์ ศิริบรรเทิง
ประสิทธิ์ ศิริบรรเทิง (พ.ศ. 2470 - พ.ศ. 2529) เป็นนักเขียน นักหนังสือพิมพ์ บรรณาธิการ ผู้อำนวยการสร้างละครเวที และเป็นผู้เขียนบทภาพยนตร์ที่มีชื่อเสียงหลายเรื่อง เช่น เล็บครุฑ มังกรแดง ภูตเหลือง ทหารเสือกรมหลวงชุมพร เพชรพระอุมา การะเกด กุหลาบแสนสวย เกล็ดแก้ว เป็นต้น และเป็นหัวหน้ากองบรรณาธิการนิตยสารจักรวาล
ประวัติ
ประสิทธิ์ ศิริบรรเทิง เป็นชาวแม่กลอง เกิดที่จังหวัดสมุทรสงคราม เริ่มเข้าวงการประพันธ์ตั้งแต่อายุ 15 ปี เขียนเรื่องสั้นเรื่องแรก ชื่อ "สุภาพสตรีในชุดดำ" ได้ตีพิมพ์ในไทยใหม่วันจันทร์ เมื่อ พ.ศ. 2486 เข้าเรียนที่เตรียมธรรมศาสตร์รุ่นเดียวกับหม่อมราชวงศ์ถนัดศรี สวัสดิวัตน์ และกายสิทธิ์ ตันติเวชกุล แต่เรียนไม่จบเพราะหันไปทำงานเป็นนักข่าวหนังสือพิมพ์อิสระธรรมของเจริญ ไชยชนะ และย้ายมาเป็นบรรณาธิการหนังสือพิมพ์ไทรายวัน รุ่นเดียวกับสมชาย อาสนจินดา และเสนีย์ บุษปะเกษ เป็นเจ้าของฉายา "สาม ส."
ช่วงสงครามโลกครั้งที่สอง ประสิทธิ์ออกมาทำนิตยสารรายสัปดาห์ใช้ชื่อว่าพวงพยอม ของชานนท์ พวงพยอม แล้วมาตั้งคณะละครเวทีของตัวเอง ชื่อ "ธัญวันการละคร" แสดงที่เฉลิมนคร เรื่องแรกคือเรื่อง "เดนพิศวาส" ตามด้วย "บัลลังก์เลือด" โดยเรื่องหลังเป็นทั้งผู้เขียนบทประพันธ์และบทละครได้รับความนิยมมาก
เมื่อความนิยมสร้างละครเวทีลดลง ประสิทธิ์จึงหันไปทำนิตยสารสกุลไทย และได้รับชักชวนจากสุพรรณ พราหมณ์พันธุ์ ให้มาช่วยเขียนบทภาพยนตร์เรื่องเล็บครุฑ ซึ่งมาจากบทประพันธ์ของพนมเทียน ให้กับบริษัทภาพยนตร์สหนาวีไทย ภาพยนตร์ประสบความสำเร็จอย่างสูง ทำให้ประสิทธิ์มีผลงานเขียนบทภาพยนตร์ต่อมาอีกหลายสิบเรื่อง
ประสิทธิ์ ศิริบรรเทิง สมรสกับจงกลณี พุทธิแพทย์ นักเขียนชื่อดัง เจ้าของนามปากกา "แขไข เทวิณ" เสียชีวิตเมื่อ พ.ศ. 2529 ด้วยโรคมะเร็ง อายุได้ 59 ปี
มณฑลอยุธยา
มณฑลอยุธยา หรือ มณฑลกรุงเก่า ประกอบด้วยอยุธยา สระบุรี ลพบุรี อ่างทอง และสิงห์บุรี โดยมีอยุธยาเป็นศูนย์กลาง เริ่มตั้งเมื่อ พ.ศ. 2437 และถูกล้มเลิกไปในปี พ.ศ. 2476 ภายหลังการเปลี่ยนแปลงการปกครอง
ประวัติ
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์เริ่มปฏิรูปการปกครอง จัดให้มีการปกครองแบบมณฑลเทศาภิบาลขึ้น โดยใน พ.ศ. 2437 ได้ตั้งมณฑลขึ้นครั้งแรก 3 มณฑล คือ มณฑลพิษณุโลก มณฑลปราจีนบุรี และมณฑลราชบุรี สำหรับมณฑลกรุงเก่านั้นตั้งขึ้นเมื่อเดือนมกราคม พ.ศ. 2438 โดยรวมเอา 7 หัวเมืองคือ กรุงเก่า อ่างทอง สระบุรี ลพบุรี พรหมบุรี อินทร์บุรี และสิงห์บุรีเข้าเป็นมณฑล แล้วตั้งมณฑลมีที่ว่าการมณฑลที่พระนครศรีอยุธยา เรียกว่า มณฑลกรุงเก่า ซึ่งต่อมาพระบาทสมเด็จพระมงกุฎเกล้าเจ้าอยู่หัว เปลี่ยนชื่อมาเป็น มณฑลอยุธยา เมื่อวันที่ 7 มีนาคม พ.ศ. 2469
เมื่อ พ.ศ. 2439 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้า รวมเมืองอินทร์บุรีและพรหมบุรีเข้ากับเมืองสิงห์บุรี ผู้ดำรงตำแหน่งข้าหลวงเทศาภิบาลมณฑลในระยะแรกคือ พระเจ้าบรมวงศ์เธอ กรมขุนมรุพงษ์ศิริพัฒน์
แม้มณฑลกรุงเก่าจะเป็นมณฑลภายในซึ่งปราศจากการคุกคามและรุกรานจากภายนอก แต่ก็ตั้งขึ้นเพื่อความเป็นระเบียบเรียบร้อยแล้วมีแบบแผนอย่างเดียวกัน นอกจากนี้มณฑลกรุงเก่ายังเป็นแหล่งผลิตกรมการอำเภอสำหรับป้อนไปยังมณฑลต่างๆ ซึ่งขาดแคลนทรัพยากรทางด้านนี้เป็นอย่างมาก มณฑลกรุงเก่ายังเป็นมณฑลแรกที่มีการจัดตั้งศาลมณฑลขึ้น พ.ศ. 2440 มณฑลอยุธยาได้แบ่งเขตอำเภอใหม่ คือ เมืองอยุธยามี 11 อำเภอ เมืองลพบุรีมี 4 อําเภอ เมืองอ่างทองมี 4 อําเภอ เมืองสระบุรีมี 5 อำเภอ และเมืองสิงห์บุรีมี 4 อําเภอ